الحمد لله رب العالمين والصلاة والسلام على نبينا محمد سيد المرسلين وعلى اله وصحبه اجمعين نعود مرة اخرى الى شرح الحديث والعود احمد ذكرت ان هذا الراهب راح ضحية لسانه
لسببين السبب الاول انه ليس بحكيم ليس فقيه النفس فقه النفس يولد المرء به لكنه يزداد مع ملابسة المرء للخلق وفتوى العالم الذي يلابس الناس تختلف كثيرا عن فتوى العالم حبيس المكتبة
الذي لا يخالط الناس فترى على فتوى العالم الذي يخالط الناس من البهاء في تنزيل النص على الواقعة ما لا تراه على قول العالم حبيس المكتبة يعني احيانا يأتيني الرجل
بيقول والله انا امرأتي تسبني باقزع الالفاظ وتبصق في وجهي وتضربني اه والله في ناس قالوا لي كده. في ناس يعني تضربني ومرة واحدة مسكت السكين لزوجها وبتشتغلي يقول لها اقعدي من الشغل تقول له ابدا
طلاقي في مقابل ترك للعمل بيجي يسألني طب يا مولانا ايه رأيك اطلقها ولا بلاش انا بقول له يا ابني تطلقها ليه؟ مش عندك ولاد؟ يا اخي عيش والصابرين على خير وخليك طيب والكلام ده
لان اللي يسأل السؤال دهوت بعد البهدلة اللي انا قلتها ده ما ينفعش انه ييجي يسألني واقول له طلقها لان مش هيعرف يطلقها يبقى ده الراجل ده يعيش هو بس عايزك ايه تطمنه
عايز بس تدي له سبيبة كده عشان يقدر يعيش بها. والا اي رجل تسري دماء الرجولة في عروقه؟ ما يتحملش الكلام ده تبصق في وجهي وتدي له بالقلم على وشه والكلام ده تقول له ازا كنت راجل وابوك خلف راجل طلقني والكلام ده. ده مش هيجيني اصلا
ده هيخلص الموضوع من برة لكن معنى ان الراجل ييجي يقول كل المصايب ديت وبعدين يقول لي ايه رأيك اطلقها ولا ما اطلقهاش؟ انا خلاص انا فهمت فهمت ان الراجل ده اعجز من ان يتخذ قرارا بطلاق المرأة لاي سبب من الاسباب. خلاص انا بصبره واعيشه يعني يقول يا عم الشيخ يعني انت شايف انا لي سواب؟ لو
عشت معها كده لي سواب. ان شاء الله يا ابني الله يلهمك الصبر يا ابني وربنا يسيبك. خلاص انا عايز اقول فقه النفس تنزيل النص على واقع المستفتي تنزيلا صحيحا بالضوابط الشرعية طبعا معروفة
العلماء بيسموه فقه النفس ده لانه رجل راهب متعبد ما لوش علاقة بالفتوى ليس له علاقة بالناس ان كره منهم خلقا تجنبهم بالتالي ليس عنده هذه الموهبة على طول قال له تسعة وتسعين واحد قتلتهم ولك نفس التوب امشي. اخرج من هنا على طول انتضى سيفه واكمل به الماء
وبعدين عرضت له التوبة مرة اخرى وهذا من لطف الله بعبده حتى لا ييأس انسان قط مهما كان ذنبه عظيما فقال دلوني على اعلم اهل الارض او سأل عن اعلم اهل الارض
فدل على راهب عالم الراهب الاول قلنا انه اخطأ لسببين السبب الاول انه ليس فقيه النفس بيعامل واحد مجرم مش هيصعب عليه انه يقتل واحد كمان مع التسعة وتسعين ما تفرقش عنده حاجة
الشيء الاخر انه افتى فيما ليس من حقه ان يفتي فيه لانه ليس من حق اي انسان على وجه الارض حاشا الانبياء ان يقول لاخر لك توبة اوليس لك توبة
دي مش مش من صلاحية اي عالم هي من صلاحيات الانبياء فقط الذين يكلمهم الله تبارك وتعالى ولا ينقلون ابدا هوى انفسهم في الكلام انما ينقلون عن الله تبارك وتعالى
بس الانبياء اللي يقدر يقول لك لك توبة ما لكش توبة. بس اما اي عالم تاني مهما جل فلا يحل له ان يقول لانسان لك توبة او ليس لك توبة
لان هذه كلمة عظيمة لو تجرأ المرء ودخل على المنطقة دي ممكن يحبط عمله كله. يعني في صحيح البخاري من حديث جندب ابن عبدالله البجلي رضي الله عنه قال قال رسول الله صلى الله عليه وسلم
قال رجل لاخيه والله لا يغفر الله لك وقال الله عز وجل من ذا الذي يتألى علي؟ يتألى يعني بيحلف علي من الايلاء وهو الحلف. كما قال تعالى للذين يؤلون من نسائهم تربص اربعة اشهر. يؤلون ان يحلف الرجل الا يقرب امرأته اربعة اشهر
من ذا الذي يتألى علي غفرت له واحبطت عملك وفي الرواية الاخرى قال الله عز وجل لنبي هذا الرجل قال له مره فليستأنف العمل. يعني كل عمله اللي فات وانتهى وراح
يبتدي يشتغل من جديد كما لو كان بس مولود الان هذا كله بسبب كلمة تورط فيها انسان فقالها وفي سنن ابي داوود ومسند الامام احمد بسند قوي من حديث ابي هريرة رضي الله عنه
قال رسول الله صلى الله عليه واله وسلم كان رجلان متواخيان في بني اسرائيل احدهما مجد والاخر مقصر فلا يزال المجد اذا لقي المقصر يقول له لا يحل لك ان تفعل كذا وكذا
ويؤنبه ويقرعه حتى التقيا مرة فاكثر المجد على المقصر من التقريع والتأنيب وانه لا يحل لك ان تفعل فضج المقصر وقال ابعثك الله علي رقيبا ام جعلك علي حسيبا؟ خلني وربي
انت ما لك؟ خليني انا وربي. لكن انت ما لكش علاقة بي ابعثك الله علي رقيبا ام جعلك علي حسيبا خليني وربي وقال المجد والله لا يغفر الله لك فقبض الله روحهما
وقال للمجد اكنت على ما في يدي قادرا ام كنت بي عالما خذوه الى النار وغفر للمقصر كلمة يتورط المرء بها كما قال صلى الله عليه وسلم ان العبد ليتكلم بالكلمة
من سخط الله ما يلقي لها بالا لا يلقي لها بالا يهوي بها في النار سبعين خريفا ما كان يظن ان تبلغ ما بلغت عشان كده كان من مذهب اهل السنة والجماعة
الا نحكم على معين بجنة ولا نار لا نقول فلان الفلاني من اهل النار او فلان الفلاني من اهل الجنة. الا اذا كان عندنا نص صحيح عن النبي صلى الله عليه واله وسلم في ذلك
يبقى نحن نحكم بمقتضى هذا النص زي ما احنا بنقول عشربشرين بالجنة ليه؟ لان الرسول عليه الصلاة والسلام قضى لهم عكاشة بنحصن الاسدي الذي يدخل الجنة مع سبعين الف بغير حساب ولا عقاب
مسلا اه ثابت ابن قيش ابن الشماس مثلا سعد بن معاذ يعني من حكم له النبي صلى الله عليه وسلم بالجنة او حكم عليه بالنار ده اللي معنا في مصر ننقله ونأسره عن رسول الله صلى الله عليه وسلم. اما فيما عدا ذلك
فلا يجوز لاحد ابدا ان يقول فلان من اهل الجنة ولا فلان من اهل النار. يبقى اذا هذا الراهب كان جاهلا اولا لانه ليس فقيه النفس كان ممكن نتصرف ويحفز حياته
الحاجة التانية افتى فيما ليس من حقه ان يفتي فيه المهم هذا الرجل راح ضحية لسانه خلص وضحية جهل عرضت توبة لهذا القاتل مرة اخرى دلوني على اعلم اهل الارض او سأل عن اعلم اهل الارض فدل هذه المرة على راهب عالم هكذا وصفه رسول الله صلى
الله عليه وسلم المرة الاولى لما قال ديلوني او سأل عن اعلم الناس دلوه على راهب المرة التانية دلوه على راهب عالم فدل على راهب عالم فذهب اليه فقال له
اني قتلت مائة نفس اليا توبة قال ويحك او قال كما في الرواية الاخرى نعم ومن يحجب عنك باب التوبة اخرج الى ارض كذا وكذا فان فيها قوما صالحين فاعمل معهم
شف بقى الفرق الهائل بين فتوى هذا العالم وفتوى الاول الرجل الراهب العالم التاني ده جوابه على ثلاثة مقاطع شف جاوبه قال له ايه بقى قال له الي توبة؟ قال له نعم
ادي المقطع الاول ومن يحجب عنك باب التوبة. ادي المقطع التاني اخرج الى ارض كذا وكذا فان فيها قوما يعملون الصالحات بعمل معه الم يكن كافيا المقطع الاول في الاجابة عن هذا السؤال
قال له الي توبة؟ قال له نعم خلاص خلصت لكن العالم ناصح العالم ناصح لا يتم الجواب ولا يتم النصح الا بتمام هذا الكلام هو يقول له نعم لك توبة
فممكن الرجل يتورط ويفضل جالس في البلد التي قتل فيها مائة نفس ربما يرجع مرة اخرى للعصيان كما سنذكره بعد ذلك ان شاء الله تعالى. فرأى انه من تمام النصح
ان هو يكمل له الجواب والنبي صلى الله عليه واله وسلم قال كما في حديث ابي هريرة انما انا لكم كالوالد يعلمكم النبي صلى الله عليه وسلم اشفق على الامة من الوالد على الولد
ولذلك قال عليه الصلاة والسلام بابي هو وامي ما تركت شيئا يقربكم من الله يقربكم من الجنة. يباعدكم من النار الا وامرتكم به وما تركت شيئا يقرب يباعدكم من الله. يقربكم يباعدكم من الجنة. يقربكم من النار الا نهيتكم عنه
ده اسمه عند العلماء اسمه جواب الحكيم الجواب الحكيم. طبعا يعني الجواب الحكيم لنا معه وقفة في المرة القادمة ان شاء الله تعالى مع ذكر بقية فوائد الحديث. ونتلقى بعض الاتصالات من اخواننا. نعم
صلاة اخ محمد الو. نعم. سلام عليكم. وعليكم السلام ورحمة الله وبركاته. ازيك يا سيدنا الشيخ. الله يحفزك. اولا جزاك الله عنا كل خير وربنا يكرمك كده ويجلك ويجعلك اا
يجعل عمل حضرتك صالح دايما بارك الله فيك. استأزن حضرتك كان لي سؤال فيما يختص بالعمل في البنوك. مم. انا دلوقتي باعمل في بنك التعمير والاسكان هو بنك نشاطه الاساسي العقارات. يعني هو آآ تعريفه شركة مساهمة مصرية آآ تختص بانشاء العقارات والاستسمار في العقارات فيما
الدخل او آآ او الوحدات الاستسمارية وبعمل في ادارة اللي هي تختص بتسويق الوحدات السكنية سواء اللي هي مملوكة للبنك او مملوكة للغير بنبيعها برضو عن طريق البنك فكنت عايز اعرف حكم حكم يعني حكم الدين في في العمل في هزا البنك او اه
يعني رأي حضرتك في الموضوع يعني. نعم. طيب نعم جزاك الله خيرا. غيره آآ اديني لكل الاتصالات يا اخ محمد مرة واحدة طيب يعني هو ليه ليه نعم طبعا بالنسبة البنك
كما عرفه علماء البنوك المعاصرة انه مؤسسة تقترض لتقرض ليس للبنك عمل الا هذا ياخد اموال من الناس يقرضها لاخرين بفائدة والفائدة دي بيقسمها بنسب هو يراها ما بين صاحب رأس المال وما بين آآ المقترض
وطبعا هذا العمل لا شك في حرمته عند جميع علماء الاسلام. هذا هو الربا المباشر بعينه الذي لا يمتلئ احد فيه فكل من اشترك في العملية الربوية كل من اشترك في العملية الربوية فهذا داخل في اللعن الذي ذكره رسول الله صلى الله عليه واله وسلم لعنة
الله اكل الربا وموكله وكاتبه وشاهديه الاخ اللي هو يعني بيتكلم بالنسبة للسؤال بيقول ان هو في بنك عقاري يعني ليس له اي علاقة بالمسألة الربوية. لكن انا الحقيقة يعني كنت احتاج الى مزيد من التفصيل. لانه الاخ يعني آآ ذكر المسألة مجملة
فانا ارجو يعني منه ان هو يتصل به بعد الحلقة مباشرة حتى استفسر منه عن طريقة يعني آآ عمله يعني العقار ازاي يعني طريقة العمل حتى يعني اه اجيبه اجابة صحيحة
اي نعم ان شاء الله. اه تفضل. السلام عليكم ورحمة الله وبركاته. وعليكم السلام ورحمة الله وبركاته. لو سمحت يا فضيلة الشيخ عامل ايه عند حضرتك سؤالين؟ نعم. السؤال الاول
لما يعني بعمل اي حاجة مسلا واكون في نيتي ان انا باخد سبعة لربنا سبحانه وتعالى او ان انا عايزة اخد سواب. في حاجة تانية جوايا تقول لي لأ انت بتعملي كده
علشان خاطر الناس يعني. مم. بحس ان في بنشوفهم دايما بيشككني في ان انا بعمل الحاجة دي اا لربنا سبحانه وتعالى مش مسلا علشان انا بعملها على حد او هي
لو عملت اي خير وعملت اي حاجة بحس ان الشيطان احيانا مم. او في حاجة في نفسي كده بتشكني فبحس ان انا مدايقة يعني ببقى مش عارفة اتخلص من الاحساس ده ازاي فهو فعلا ده حقيقي ولا
انا فعلا بس انا من جوايا ببقى بعمل بيبقى فاهم يعني انا طالبة السواق انا طالبة يعني ان ربنا سبحانه وتعالى ان يجازيني عن العمل اللي انا بعمله ده. ما فيش حاجة. نعم. والحاجة
في حديس او مش عارفة ازا كان حديس ولا لأ يقول ان كل الناس طاهر. فانا عندي بنت صغيرة فاحيانا ممكن اه مسلا بتتبول مسلا ممكن على سجادة الصلاة احيانا وممكن انسى وتنشف واصلي عليها. او على هدومي. فمش عارفة ازا كان لو صليت مسلا اكون مقبولة ولا هيكون فيها شك؟ هم. وشكرا جزيلا
الله خير. بارك الله فيك. صباح الفل اي نعم آآ طبعا بالنسبة للحياة الضابط ما بين الاخلاص وما بين الرياء ضابط يسير لكن لابد ان نعلم ان الشيطان لا يترك المرء ابدا
الا ويعني يعني يعني في كل عمل يتقرب به الى الله عز وجل يكون للشيطان فيه لما لا يتركه ابدا. حتى اذا اخلص من تلقاء نفسه ولم يكن يخطر بباله مطلقا ان يرائي الناس
يقول له لا انت ترائي فعشان كده احنا بنقول بنقول امضي ولا تلتفت يعني الجماعة قصة اصحاب الغار. الجماعة اللي انطبقت عليهم الصخرة وكل واحد نظر في عمله كله فاختار هذا العمل
انا ما اظن او اتصور ان الرجل جعل يتأنق وينظر حتى يقول لا هذا لا ويختار من عمله لا اذا قصد المرء وجه الله عز وجل بالعمل يبقى هو ده هي دي النية
عشان كده احنا بنقول يعني الشيطان له نزغات نزغات في العمل وارجو ان المكلف يكون قوي القلب قوي الجنان لانه تو ما بيقف مكانه وتو ما بيضرب لخمة كده الشيطان بيصطادوا على طول
عشان كده انا بقول اهو بقول الاخت اللي هي الفاضلة التي سألت هذا السؤال هذه الوساوس ينبغي ان تطرح ولا يلتفت اليها. لان دي بتبقى مبدأ وسواس نشك في كل حاجة في حياته. يشك في كل حاجة في عمله. اول ما يتوقف على طول الشيطان بيصطاده. عشان كده انا بقول للاخت
كما قال القائل لعمر بن عبدالعزيز قال له امضي ولا تلتفت. امض ولا تلتفت. اما بالنسبة السؤال بالنسبة البنت صغيرة اذا تبولت على يعني سجادة او تبولت على آآ شيء من هذا وجف وجف وهي لا تعلم موضع البول اين هو فهذا لا شيء عليه
ولكن انا يعني انصحها بانها تلقي دائما ثوبا لا تصلي على السجادة انما لو القت يعني ثوبا اه طاهرا على السجادة وصلت عليه يبقى كده خرجت المسألة. نعم. نعم نعم
السلام عليكم ورحمة الله السلام عليكم. وعليكم السلام ورحمة الله. آآ لو سمحت انا جوزي شغال في شركة سياحة. اه. آآ ودلوقتي هو شغال محاسب في شركة سياحة. مم انتم دلوقتي وبتقولوا فيه حرام وفيه حلال. فدلوقتي هو شغال بقى له ستاشر سنة او سبعتاشر سنة. وانا مش عارفة طبعا دلوقتي طبعا انت عارف شركات
السياحة في خمور وفي اجانب بتخش البلد ودوت ودوت. فانا مش عارفة دلوقتي هل عمل جوزي حلال ام حرام؟ ما هو وايه يعني محاسب ما انا عايز اعرف طبيعة آآ محاسب يعني شغال آآ حسابات قاعد بيمسك فلوس بيقبض بيقبض بيقصر فلوس مسلا لكزا لكزا بس ما لوش دعوة
خمور الحاجات دي. يعني هو شغال في مقر الشركة الرئيسي. لا هذا لا شيء فيه. لا شيء فيه؟ نعم. يعني ما فيش اي حاجة خالص؟ لا ما فيش لا شيء فيه. ما هو هذا
رجل العمل الذي يباشره عمل مباح. عمل مباح؟ لا لا لا بيتعرض لسياح ولا بيمشي معهم السياح ولا اي حاجة خالص. ماشي الحال انا بيشوف الخمر ولا بس هو عمله ان هو بياخد فلوس الشركة
الو. نعم نعم. اه هو بياخد طبعا فلوس الشركة بيتعامل فيها بس بيقولوا له ادي دوت. اصرف على الفرع دوت اه كزا بس. اه ماشي يعني اصرف على بحيس ان هو ما يقولوش مسلا انت كمحاسب اشتري الخمر اعمل خلاص ماشي لا بأس. معلش اصل انا عشان ملتزمة جدا فخايفة جدا وخايفة
عقاب ربنا. ربنا يرزقنا واياك الحلال ويجنبنا واياك عقوبته وغضبه ومواضع سخطه تبارك وتعالى. نعم طيب آآ نرجع بقى الى آآ حديث الذي قتل تسعة وتسعين نفسا. انا عايز اكمل لان الحديث آآ طويل. وآآ
اريد ان اخذ منه شيئا. قلنا ان جواب العالم آآ الراهب العالم اسمه جواب الحكيم ايه بقى هو جواب الحكيم طيب آآ جواب الحكيم ان ينزل المفتي الكلام على مقتضى حال المستفتي
ده جواب الحكيم يعني ممكن يزود في الجواب اكثر من حاجة السائل اذا لمح ان السائل يحتاج الى مثل هذا يعني حديث ابي هريرة في السنن وهو حديث صحيح قال جاء جماعة الى النبي صلى الله عليه واله وسلم
وقالوا يا رسول الله انا نركب البحر ويكون معنا القليل من الماء فان توضأنا به عطشنا افنتوضأ بماء البحر فقال صلى الله عليه وسلم هو الطهور ماؤه الحل ميتته طب هم سألوا عن ميتة البحر
ولا سألوا عن طهورية ماء البحر سألوا عن طهرية الماء ولما سألوا عن حل الميتة طب لماذا زاد النبي صلى الله عليه وسلم زكر حكم ميتة البحر اهو ده اسمه جواب الحكيم
ان يزيد المفتي الجواب زيادة لا يستغني عنها المستفتي لانهم اذا استشكلوا طهورية ماء البحر فاستشكالهم لميتته اولى واقوى واظهر ليه؟ لان احنا عندنا آآ نص عام بتحريم الميتة كلها
حرمت عليكم الميتة والدم ادي الميتة اسمه جنس محلب الالف واللام يشمل كل انواع المد. كل ما مات كان له روح فمات اما السمك ما هو بيموت اهو فممكن يدخل
تحت الدليل العام دليل عام وبعض الصحابة رضي الله عنهم كابي عويدة ابن الجراح وهو من هو في الفهم والعلم اعمل هذا الدليل على عمومه كما في الصحيحين من حديث جابر ابن عبدالله الانصاري رضي الله عنهما
قال ارسلنا رسول الله صلى الله عليه وسلم في غزوة سيف البحر وامر علينا ابا عبيدة ابن الجراح واعطانا جراب تمر الجيش ده كله التموين بتاعه كان عبارة عن جراب من التمر
فكان يعطينا في اليوم تمرتين تمرتين او تمرة تمرة فكنا نمصها كما ينص الصبي ونشرب عليها الماء حتى اذا فنى التمر اكلنا ورق الشجر وفي يوم من الايام رمى لهم البحر بدابة عظيمة يقال لها العنبر
عنبر حضرتك ضخمة كده يعني زي ما هو في الحديث ان الشوكة بتاعة العنبر ده كانت طويلة جدا لدرجة ان ابا عبيدة ابن الجراح وقف الشوكة بتاعة العنبر ده وجاب اعلى جمل
واطول رجل ركب الجمل فعدى من تحت الشوكة دي يعني حاجة ايه حاجة ضخمة جدا ابو عبيدة ابن الجراح اول ما ساكن البحر ده الحوت العزيم ده البحر قزف به على الشاطئ
قال ابو عبيدة ميتة لا تأكلوه ليه؟ اعمل عموما ميتة حرمت عليكم الميتة بالرغم ان دي ميتة البحر لكنه اجراه تبع العموم قال ميتة لا تأكلوه ثم رجع الى نفسه وقال
جيش رسول الله صلى الله عليه وسلم وفي سبيل الله ونحن مضطرون فكلوا. انما اكله من باب الضرورة مش من باب انه ميتة احل لنا ميتتان ودمان. السمك والجراد والكبد والطحال. فانا عايز اقول ازا كان يعني مثل ابي عبيدة ابن الجراح وهو من هو جلالة
وفهما وعلما استشكل موت ميتة العنبر وهل يؤكل ولا لا يؤكل واكله من باب الاضطرار؟ فما بالك بجماعة من الاعراب يصيدون اللؤلؤ كما ورد في بعض الاحاديث البحري استشكلوا طاهرية ماء البحر يبقى استشكال ميتة البحر اولى واولى لان فيها دليل عام بتحريم الميتة في كتاب الله تبارك وتعالى
عشان كده الرسول عليه الصلاة والسلام اجابهم بجواب الحكيم. بيقولوا له انا اتوضأ بماء البحر كان ممكن يقول لهم نعم. توضأوا بماء البحر وانتهى الجواب على كده لكنه صلى الله عليه وسلم لم يقل لهم ذلك انما قال هو الطهور ماؤه الحل ميتته. فزادهم في الجواب زيادة لا يستغني المستفتي
عنها طيب نتلقى اتصالا ثم نكمل ان شاء الله. نعم نعم سلام عليكم. وعليكم السلام ورحمة الله. آآ ليه عند حضرتك سؤالين كده بعد ازنك. نعم. آآ السؤال الاولاني انا آآ يعني
ملتزمة بفضل الله بقى لي حوالي سنتين ونص كده. يعني الحج اللي قبل اللي فات كان آآ زوجي في الحج يعني وكان شغال شغلانة يعني ما كانش فيها حاجة حرام بس كانت لا هي كتير عن الصلاة وسهر هو كان شغال مدير اعمال حد يعني
فدعيت ربنا سبحانه وتعالى وحتى هو اتصل بي في الوقت دوت وقلت له ارجوك ادعي ان انت يعني ما ترجعش الشغلانة دي تاني. فربنا سبحانه وتعالى قدر زي بفضل الله يعني. العام ده كله ولله الحمد يعني آآ ما فيش عمل لكن مش هي دي المشكلة. المشكلة ان هو آآ في الفترة اللي هو كان شغال فيها دي
كان بفضل الله الدخل جيد يعني وبعدين آآ بنى بيت كان له بيت يعني آآ بيت صغير كده بيت اهله يعني كنا عايشين فيه احنا واخوه تاني. مم. فجه بعد كده هو البيت ده اللي هاجمه يعني. فبنى هو بقى بيت اربع تدوار كل ده بالديون
مم. نصحته كتير وفي اسناء البنا انه يعني ده حرام لانه فاتح باب ليلتين وما فيش داعي منه يعني. فدلوقتي تراكمت ديون كتير جدا عليه. وطبعا هو ترك العمل هو كان بيشتغل على اساس ان هو شغال في البيت يعني على اساس ان هو عارف ان هو دخله هيسد الدين ده. لكن بفضل الله هو التزم بفضل الله الى حد ما يعني
فدلوقتي هل الدين اللي عليه دوت حرام؟ انا حاسة اني عدم يعني عدم وجود شغل له في الفترة الطويلة دي كلها مش يعني دا زنب زنب ان هو فتح على نفسه باب دين بدون اي فايدة. فهل هل دوت فعلا حرام يعني؟ لان هو بيقول لي ان هو مش حرام هو في نيته ان هو كان عايز يجمع
برضه اخواته في نفس البيت تاني. طب انا عايز بس اسأل يعني هو الجماعة اصحاب المال الذين ادانوك بيطالبوا بالفلوس اه طبعا هم يعني منهم اللي هم كانوا شغالين شغالين بايديهم اللي هم زي العمال زي اللي جابوا حديد الحاجات دي بيطالبوا بفلوس لكن اصدقاؤه بيقولوا
على مهلك يعني حتى في الفترة اللي هو قاعد فيها دين هو برضه احيانا هم بيدوا له فلوس كسلف يعني على سبيل السلف. اه طيب اه والسؤال التاني انا بردك اول ما التزمت كنت حاسة بفضل الله يعني ان انا يعني في احساس عالي جدا جوايا وكده. بقى لي تقريبا حوالي
تسع شهور والله اعلم يعني على حسب ما بفهم وبسمع من حضراتكم كده انه في زنب اكيد ربنا سبحانه وتعالى يعني طلبني منه يعني لان انا حاسة ان شديد جدا جوايا لكن انا مواصلة العمل بفضل الله سبحانه وتعالى يعني. لكن حاسة مش زي زمان مش زي مش زي الاول يعني. نعم. نعم
اه مش عارفة يعني طب انا دلوقتي بفكر مش عارفة ايه هو الزنب بالزبط يعني لو كان فيه زنب ايه هو الزنب بالزبط؟ ولو هنقول على عموما يعني طب انا عايزة دلوقتي
ارجع لوضعي الاولاني واضع قلبي مش في وضع العمل. يعني انا حاسة دلوقتي جوارح فقط بتصلي بتصوم بتصوم كده لكن نعم. مش زي زمان يعني. طيب نعم. فانا اعمل ايه في الحالة ديت؟ طيب ماشي ماشي
وجزاكم الله خير. بارك الله فيكم. طبعا بالنسبة يعني السؤال الاول ومسألة الدين اما الدين فهو شيء عظيم جدا لان النبي صلى الله عليه وسلم آآ قال اتاني جبريل وقال لي يغفر للشهيد كل ذنب الا الدين
وفي الحديث الاخر عند النسائي وغيره ان النبي صلى الله عليه وسلم كان اذا مات ميت يسأل اعليه دين؟ فان كان عليه دين؟ قال صلوا على صاحبكم والا صلى عليه صلى الله عليه وسلم
وفي مرة من المرات جاءت جنازة فسأل عليه دين قالوا عليه آآ درهمين قال صلوا على صاحبكم فبعض الصحابة آآ تطوع وقال انا اقضي عنه هذا الدين يا رسول الله وصلي عليه. فصلى النبي صلى الله عليه وسلم عليه
وثم بعد يومين كده النبي عليه الصلاة والسلام لقي الرجل قال اقضيت دين صاحبك؟ فقال بعد يا رسول الله يعني لسه ميت يعني ثم قضى دينه وذهب الى النبي صلى الله عليه وسلم واخبره انه قضى دينه. فقال عليه الصلاة والسلام الان
طرد جلده ومعروف ان الدين يحبس يحبس صاحبه فلا يدخل الجنة حتى يقضي ما عليه فالدين مسألة خطيرة مسألة كبيرة اذا كان هذا الاخ بنى آآ يعني بيت اربع تدوار. انا بقول له يبيع
البيت او يبيع بعض هذا البيت ويقضي دينه لانه لا يضمن ان يسدد الدين بعد موته للقليل جدا من الناس هو اللي بيكون مكترث لسداد الدين بعد بعد موت الميت. يقول لك خلاص الحي ابقى من ميت والله يرحمه بقى ويغفر له. الاولاد محتاجين
الكلام ده. فيتورط بانه لا يسد دينه. عشان كده انا يعني باقول له الدين خطير جدا وازا كان في بعض الناس حقوق وانهم بيعطوك مهلة ولا زالوا يقرضونك المال فلا بأس بذلك ان اعطوك فسحة. اما الرجل الذي يطالب بدينه فلابد ان
دينه والاخرون اذا كنت تعلم ان في من ورائك من سيسد دينك بعدك فممكن الانسان يكتب وصيته انما اذا كان يعلم من واقع الحال انه اذا مات ولن يسد احد دينه بعده فهذا يجب عليه
وجوبا ان يقضي دينه حتى لو باع كل ما يملك. نعم السؤال الثاني الاخت بتشتكي من الفتور والفتور هذا داء عام لانه مرتبط بالايمان والايمان كما هو مذهب اهل السنة والجماعة يزيد وينقص. يزيد بالطاعات وينقص بالمعاصي
ولا شك ان هذا الفتور في ساحة الدعوة كان سببا ايضا في فتور كثير من الاخوة والاخوات بسبب قلة اجتماعهم مثلا في المساجد او على دروس العلم او نحو ذلك. فينبغي يعني هذه الاخت انها يكون لها حاشية
الاخت دي كلها حاشية تتواصى على فعل شيء من الطاعات يعني آآ في كتاب البيعة للامام النسائي رحمة الله عليه قال البيعة على الصلوات الخمس. يعني يمكن ان يحصل بينا وبين بعض نوع من التواصي على فعل
الخير. الاجتماع على كتاب من الكتب او اجتماع على كتاب ربنا تبارك وتعالى. نحفظ منه ونقرأ في تفسيره ونتفكر في سنة النبي صلى الله عليه وسلم. هذا واجب على المسلم والمسلمة في الجملة اذا اراد ان يخرج من مسألة الفتور هذه. كل شيء الان
مثير للاحباط الحالة العامة التي يعيش المسلمون فيها الان مثيرة للاحباط. الحالة الخاصة التي يعيشها المرء مثيرة للاحباط. لا خلاص من هذا الا بهذا الاجتماع ثم عليك بمطالعة اخبار اهل العلم من الصحابة والتابعين
كان ابو حنيفة رحمه الله يقول آآ معرفة اخبار القوم احب الي من كثير من الفقه يعني لما عرفت اخبار القوم اللي هو ايه؟ معرفة سرر الصحابة والتابعين وتابعيهم لا سيما اهل الصدق واهل العلم واهل الزهد والورع من هذه الامة
وهم بحمد الله كثيرون جدا. ونسأل الله تبارك وتعالى ان يأخذ بايدينا ونواصينا الى مراضينا. نعم نعم. السلام عليكم. وعليكم السلام ورحمة الله. اه لو سمحت يا شيخ اه انا بسأل بالنسبة لما اصلي في البيت منفردة
لوحدي. هم. هل اقيم لنفسي نعم طيب في سؤال تاني؟ اه سؤال تاني بعد ما بخلص من الصلاة اه كنت قرأت ان انا اقرأ اية الكرسي بعد الصلاة. هم. فسمعت ان هو حديس
ضيف. نعم. اه فمش عارفة عايزة اعرف الاجابة لحضرتك. نعم. جزاكم الله خيرا. بارك الله فيك. عليكم السلام الاقامة طبعا اذان المرأة لنفسها واقامتها الصلاة لنفسها هذا كله داخل في باب المستحبات
يعني المرأة اذا صلت بلا اذان ولا اقامة فهذا لا شيء عليها اه اما بالنسبة للحديث اه من قرأ اية الكرسي دبر كل صلاة لم يمنعه من دخول الجنة الا الموت فهذا الحديث قواه شيخنا
ابو عبدالرحمن ناصر الدين الالباني رحمه الله تعالى نعم نعم. سلام عليكم. وعليكم السلام ورحمة الله وبركاته. السلام عليكم ورحمة الله وبركاته. وعليكم السلام ورحمة الله وبركاته شيخنا. الله يحفظك. احنا سعداء جدا والله يا شيخ. وطي وطي بس الجهاز عندك. حاضر
نعم تفضل يا اخي فحضرتك شيخ كنا عايزين نسأل يعني على كافة المشارب وكثرة الناس في في هذه الاونة يعني. كثرة ايه؟ مشاهد الناس اللي هم الزاهرين يعني في الفتوى من هو العالم الذي يخرج منه الفتوى الحقيقية ومن هو شبيه العالم؟ حتى لا
على الناس لان الناس يعني ممكن يسأل شيخ بتاع مسجد او يسأل مسلا اي واحد من المستحيل او من الاخوة العوام هو عنده او عنده الشيخ يعني ده قال في كل حاجة طالما ملتحي او راجل يعني زو وجه حسن وجه حسن فهذا الرجل يعني يبقى عنده دين وفقه فعايزين حضرتك
بعد ازنك يعني تفسر اه مسألة الزي يؤخز منه القسوة ممن لا يأخذ منه يؤخذ منه الفجر. نعم. واه احسن مائدة شيخنا واه وجزاك الله خيرا. بارك الله فيك. احسن الله في عمرك واحسن في عملك. بارك الله فيك. امين يا رب
العلم قال الله قال رسوله قال الصحابة ليس خلف فيه ما العلم نصبك للخلاف سفاهة بين الرسول وبين رأي فقيه العلم قال الله قال رسوله هذا هو العلم كتاب الله عز وجل وسنة النبي صلى الله عليه وسلم
طبعا بكل اسف يعني آآ مسألة التمييز بين العالم وشبيه العالم هنا في هذا الزمان اصبحت مسألة عسيرة ليه لان الدين لم يعد ظاهرا كان زمان لما كان فيه اهتمام بالعلوم الشرعية والجوانب الشرعية والكلام ده
كان بيبقى اهل العلم معروفين. طلبة العلم معروفين. حتى كان بيبقالهم اه يعني صيت وكان بيبقى لهم تراجم. كمان بحيس المرء يعرف ان هذا عالم وهذا ليس بعالم. لكن احنا عايزين نضع يعني ضابطا عاما الان في زماننا. من عرف
باتباعه للسنة وتعظيمه للدليل. وهذا قلما يخفى على ناظر او على سامع فهذا يستفتى اما من ليس له شيوخ ولم يجسوا بركبتيه لطلب العلم. ولا يعرف عنه تحصيل فهذا هو الذي ينبغي ان يتجنب
وانا قلت قبل ذلك ان هؤلاء الذين لم يدرسوا العلم افسدوا الذوق العام افسدوا الذوق العام الذوق العام يعني آآ الجماعة اللي طالعين في كثير من المنابر سواء كان في بعض الفضائيات او كان في
فرقة وكان في بعض المجلات او في بعض الاذاعات او الكلام ده. وهو ليس باهل للفتوى هؤلاء كما قلت افسدوا ذوق الجماهير يعني آآ المسألة دي لها جانب سلبي وجانب ايجابي
الجانب الايجابي ان الناس يريدون الدين لان معنى ان الناس يطلع واحد جاهل مسلا بالعلوم الشرعية. لكن عنده لسان بيعرف يتكلم كلمتين ويعرف يحكي حدوتة من هنا وموعظة من هنا والكلام ده
لكنه جاهل ده بيبقى له مسألة اتباع بالالوف او بالملايين الجانب الايجابي في الموضوع ان الناس كلها عايزة الدين ولذلك اعتبرته اماما الجانب السلبي ان هؤلاء افسدوا ذوق الجماهير. وانا بشبه الكلام ده بايه؟ بقول مسلا لو ان قوما يمشون في صحراء
واستبد بهم العطش حتى كادت اعناقهم ان تندق من العطش لقوا بئر ماء قاسم متغير الماء طعمه متغير والرائحة متغيرة لكنه هيموت من العطش اتفضل يا يشرب ويشرب. طبعا كان في الاول مش مستطعم المية لكن مع كثرة الشرب
بدأ ذوقه يفسد. خلاص اتعود على الماء الاسف اول ما تجيب له ماء عزب فرات سلسبيل يقول لك لأ الماء ده طعمه مش كويس طب هو ده الماء اللي طعمه مش كويس؟ لأ. ومن يك ذا فم مر مريض يجد مرا به الماء الزلالا
فسد ذوقه فبالتالي كل ما تيجي علشان خاطر تعطي الدين نقيا صافيا لهذا الانسان يعترض عليك يقول لك لأ انت كده متشدد انا على بال بقى ما هذا البني ادم اصحح له بقى المفاهيم. واعدل له الذوق بتاعه باخد مرحلة طويلة
المسألة ديت فهؤلاء طولوا على الدعاة اهل العلم الحقيقيين طولوا عليهم الطريق وظهر اهل العلم في نظر الناس انه من المتشددين يعني مرة من المرات آآ جه واحد يسأل سؤال
وهذا السؤال يتعلق بحديث رواه الامام البخاري رحمه الله. معترض على الحديث الحديس بيقول ايه ان في بنت آآ في الم في عينيها وكان زوجها ميت وكانت فترة عدة وبعدين امها جاءت تستأذن النبي صلى الله عليه وسلم انها تحط كحل
حتى لا تذهب عينهم فابى النبي صلى الله عليه واله وسلم ان تستخدم المرأة الكحل برغم ان المرأة جاية عشان تقول لها ايه تقول للنبي صلى الله عليه وسلم ان ده
تكاد عينها تذهب خلاص؟ في رواية باسناد صحيح عند قاسم ابن اصبغ في آآ مسنده او في مصنفه قال صلى الله عليه وسلم لا وان ذهبت عينها جاي بيقول مش الضرورات تروح المحزورات
يعني انسانة عينها هتروح هنحط لها كحل في فترة العدة طيب ما دي ضرورة فالضرورة تبيع المحزورات. يبقى ازاي بقى لا وان ذهبت عينها هو لم يفهم هذا بيعتبر ان ده نوع من التشديد وده ضد القاعدة الضرورة تبيح المحظورات. احنا بنقول له لأ ليست ضد القاعدة اولا
لان ذهاب عينها مظنون وليس امرا قطعيا. يعني الام لما بتقول ان عين البنت هتروح ليس عندها علم يقيني ان عينها هتروح. دي نمرة واحد نمرة اتنين ان في ادوية اخرى بخلاف الكحل
بخلاف الكحل لو لو تصورنا مثلا ان هذا هو الدواء الوحيد ولا دواء غيره كان ممكن نقول للضرورة تبيح المحظورات. والنبي صلى الله عليه وسلم كان مثلا يقول لها لا بأس ان المرأة تستخدم الكحل
لكن في ادوية اخرى المرأة يمكن ان تعالج عينها بهذا. يبقى ازاي بقى تروح على ما حرم الله عليها وتستخدمه في زمن العدة وفيه دواء اخر وبعدين قول المرأة ان عينها تروح دي مسألة مزنونة. نحن لو قلنا مثل هذا الكلام يطلع ناس يقول لك لا ده تشدد. ويطلع يقول لك لا يجوز تستخدم كوع حتى في زمان العدة
ولا يعرف شيئا عن هذا الحديث او لا يعطي هذا الحديث اكتراثا. لأ احنا عندنا العالم يا اخوانا لازم يدرس اصلين كبيرين الاصل اول علم اصول الفقه الاصل التاني علم اصول الحديث
اما علم اصول الحديث فيصحح له الدليل واما علم اصول الفقه فيسدد له الفهم فلابد قبل ان يتكلم المتكلم ان يعلم صحة دليله اما ان يعلم صحة الدليل من تلقاء نفسه بان يكون محدثا
دارسا لعلوم الحديث دراسة متينة مطلع على طرق الحديث على الفاظ الحديث او على الاقل يقلد غيره من اهل العلم الكبار في مسألة تصحيح التضعيف لو لم يكن من اهل الحديث. العلم التاني علم اصول الفقه
لابد ان هو حتى يستطيع ان يفهم لابد ان يكون ملما الماما جيدا بهذا العلم انا اعرف المتكلم على طول انه ازا كان دارس اصول فقه او دارس اصول حديث او ما عندوش فكرة عن الاتنين خالص فيه من فتاواه فانه يتخبط
في الفتاوى ويقول فتاوى كثيرة على خلاف النص. عشان كده احنا بنقول يا اخواننا اهل العلم الذين شهد لهم علماء العصر بالاهلية فهذا خذوا عنهم. اما من لا تعرفون تاريخهم ولا تعرفون اين طلب العلم. ولا كيف طلب العلم فاسألوا عنهم او توقفوا
في السماء عنهم. اي نعم فيه اسئلة اتصالات السلام عليكم وعليكم السلام ورحمة الله فضيلة الو السلام عليكم وعليكم السلام ورحمة الله وبركاته فضيلة الشيخ معي؟ اي نعم تفضل. فضيلة الشيخ الحلفان
اه. واحد يحلف ان هي بتبقى على نية المستحلف ولا الحال يفهم يعني واحد حل يعني الحلفان دلوقتي واحد حلف. ها دلوقتي هو حلف على شيف وضميره هو بس ده غير اللي هو حلفوا عليه. طيب نعم. على شيء في ضميره جواه غير اللي هو مخلف عليه
نعم نعم. الحساب دوت يعني الحلفان على نية الحادث او المحلف انت عارف كده الواحد يعني بيبقى متضايق فبيحلف قرار. ايه؟ خلاص يحلف قرار يحلف بالقرار. اه. انا يعني علي كزا
ما انا متعشي طول الليلة. فالاحسن يعني الانسان طبعا كده بيتحرم عليه الاكل. لحد الصبح ولا الكلب يتحمل وزن الى مين؟ نعم طيب طبعا هو المسألة التي يسأل عنها السائل
حديث ابي هريرة في صحيح مسلم يمينك على ما صدقك صاحبك بس الكلام ده بيكون في باب الايه اللي بيكون في باب المعاريض طبعا المعاريض لا يجوز فيها الحلف لان اليمين على نية الايه؟ على نية الاخر. مش على نية الحالف
بالزات ازا كانت مسألة متعلقة بينهما ازا كانت المسألة فيها تعريض لا يحل مطلقا ان يحلف لانه لو حلف صار كاذبا خلاص؟ والحديث صريح يمينك على ما صدقتك صاحبك. اه لك في المعاريض ممدوحة. انك انت تتكلم بلا اه بلا حلف
يقول لك مسلا تعال كل وانت شايف ان الاكل بتاعه حرام او الكلام دهوت فقلت اني صائم وانت لست بصائم. لست بصائم الصيام الشرعي اللي هو الامتناع عن الاكل والايه؟ عن الاكل والشرب. فلك ان تقول اني صائم. فاذا استحلفك
وقال لك احلف بالله انك انت صائم. حينئذ لا يجوز لك ان تحلف لان حينئذ تكون الحلف انما على نيتي صاحبك وليس على نيتك انت اما بالنسبة لمسألة الحلف بالطلاق
آآ الحلف بالطلاق دي طبعا يعني المسألة دي تعتبر من الفاظ الكنايات يعني ازا واحد حلف بالطلاق المفروض انه بيستفتي المستفتي. بيستفتي المفتي. يقول له اه هذا الطلاق يقع او لا يقع. الكلام ده بعد مناقشة تصير ما بين الحالف وما بين
المفتي. فان اجراها مجرى اليمين المحض وما قصد وما خطر على باله قط قط ان يطلق امرأته ولا الكلام دهوت. فالفتوى عند شيخ الاسلام ابن تيمية رحمه الله. وهي المعمول بها في بلادنا وفي بلاد الشام. وفي
بلاد الاسلام ان دي بتكون ايه؟ تصير يمينا فهو حينئذ لو لو كان يمينا اما كان يمين طلاق او حتى لو كان يمينا صريحا واقسم بالله عز وجل او بصفة من صفات الله
تبارك وتعالى فهو على الخيار. يعني حلف بالله العظيم او قال علي الطلاق مسلا وقصد ان ان يجريها يمينا الا اكل هذه الليلة فهل يظل الى الصباح لا يأكل مطلقا؟ بنقول له لا. النبي عليه الصلاة والسلام قال من حلف على يمين فرأى غيرها خيرا منها فليكفر
عن يمينه وليأتي التي هي خير. يبقى اذا في هذه الحالة يعني لا يجب عليه وجوبا ان يظل الى اخر الليل لا يطعم. ولكن يكفر عن يمينه ثم يطعم. وطبعا التكفير عن اليمين اما ان يكون قبل او يكون بعد. والله اعلم
عليكم اتفضل نعم. سلام عليكم. وعليكم السلام ورحمة الله. آآ استاز الشيخ ابو الحب. انا ابو اسحاق نعم. آآ والله اني احبك في الله. احبك الله. وادعو لك دائما انت
وجميع مشايخنا بالهدى والتوفيق وان ربنا يثبتكم يا رب. يا رب امين. اه كان عندي سؤالين لحضرتك. نعم اتفضل. السؤال الاول حضرتك انا من سنة ونص. مم آآ خطيبتي يعني في منزلة بنت خالتي. مم
وآآ الحمد لله ربنا انعم علينا بالالتزام يعني في الفترة ديت فدلوقتي انا مش عارف العلاقة المفروض تبقى بينا ازاي اتصالات وتليفونات والكلام يعني بحس ان انا ما يعني ما بقدرش اتكلم زي الاول بقى يعني كلام الحب والعواطف والحاجات دي
نعم. وهي بيحصل بيني وبينها اضطرابات دايما لان هي برضه مش ملتزمة وانا مش آآ يعني برضو بفتكر ربنا سبحانه وتعالى آآ كزلك يكون في المنقض فمن الله عليكم. نعم
انا مش عارف ايه طبيعة العلاقة تبقى بيني وبينها. يعني اتعامل معها ازاي؟ اتصرف معها ازاي؟ طيب. ماشي. وفي حاجة تاني برضو. نعم. حضرتك برضو انا يعني الحمد لله ووالدي شغال في الشرطة. وهو خايف ان هو آآ يتأزي في شغله بسببي يعني. مم. فانا اتخلص ازاي برضو. نعم
وجزاك الله خيرا. بارك الله فيك. سلام عليكم. عليكم السلام ورحمة الله اما طبعا بالنسبة للخطبة فالخطبة هي وعد بالزواج فقط ليس لك عليها حقوق وليس لها عليك حقوق امرأة اجنبية
آآ الخاطب انما ابيح له النظر كما قال النبي صلى الله عليه وسلم المغيرة ابن شعبة قال انظر اليها فانه احرى ان يؤدم بينكما اي احرى ان يدوم الود بينكما. يبقى الرجل اذا ذهب ليخطب المرأة
آآ ممكن يروح مرة واتنين وتلاتة واربعة وعشرة وعشرين ما فيش حد معين في السنة آآ عدد المرات التي يرى الرجل فيها المرأة. لكنه اذا وصل الى قناعة ان هذه المرأة
تصلح ان تكون امرأة له انتهت الايه؟ الرخصة التي رخصها الشارع للرجل لينظر المرأة الاجنبية وعادة المرأة اجنبا كما كان. فلا يجوز ان يراها ولا ان يكلمها في التليفون ولا الى اخره. لحد ما يعقد عليها العقد الشرعي
طبعا بقول الكلام ده لان كثير من الاسئلة التي تصلني تصلني بخصوص هذه المسألة. بنقول ليس هناك حد معين لرؤية الخاطب لمخطوبة لأ حتى يصل الى قناعة دي ممكن تصل تكون من مرة من مرتين وواحد من تلاتة وواحد لاربعة وواحد من عشرة وواحد من عشرين لحد مصر خلاص الى قناعة الرخصة
انتهت وصارت المرأة الاجنبية فلا يحل له ان يكلمها فضلا عن ان يغازلها فضلا عن ان يخرج معها طبعا فانت يعني بالنسبة لك آآ خلاص آآ لا يحل لك مطلقا لا ان تكلمها ولا ان تجالسها فضلا عن ما كان يحدث بينكما قبل
الالتزام آآ اما بالنسبة للسؤال الثاني فاعفاء اللحية واجب واجد والواجب عند الجمهور يعني فرض لقول النبي صلى الله عليه واله وسلم اعفوا اللحى وقصوا الشارب وخالفوا المجوس وفي رواية وخالفوا اليهود
والنصارى ومعروف ان الامر المجرد عند علماء الاصول الذي لم يحتف بقرينة صارفة انه يظل على وجوبه. وليس هناك قرينة تصرف هذا الامر عن الوجوب. اما الحديث الذي رواه الترمذي ان النبي صلى الله عليه وسلم كان ياخذ من لحيته
من طولها ومن عرضها فهذا حديث كذب لا يصح. وعليه فلا يجوز لك ان تحلق لحيتك. نعم وعليكم نعم السلام عليكم. وعليكم السلام ورحمة الله. الشيخ ابو اسحاق. نعم. يا اهلا وسهلا. الله يحفزك. جزاكي الله كل خير عن قناة الحكمة. بارك الله فيك. وعن كل امة المسلمين جميعا
الله يحفزك. انا لي سؤال عند حضرتك. اتفضلي. آآ دلوقتي حضرتك سمعت قبل كده في على قناة الناس حضرتك قلت ان الست اللي لما بتصليش جوزها كزا مرة كلها وبعد كده يطلقها. نعم. حتى لو كان جايب منها عيال. نعم. طب ما حكم الدين في زوج ما بيصليش؟ وطبعا حضرتك عارف انه ما يترتب عليه
على عدم الصلاة ان ما فيش اي بركة في البيت وانه عنده شباب وان برضه متبعين نفسك للقسمة. نعم. ان هم برضو ما بيصلوش. نعم. ايه حكم الدين بقى في ان هي
صلي وعارفة فروض ربنا وكل وكل الطاعات بتأديها وانا مش عارفة يعني هو يعني اتكلمت معه كتير وحاولت ان انا يعني ادخل له من نقط كتير جدا بهداوة مش بعصبية. نعم. بس مش عارفة
ايه حكم الدين؟ نعم وطبعا حضرتك عارف ان بيترتب على ده مشاكل كتيرة جدا. اي نعم. لان الصلاة هي الصلاة هي يعني هي عمود البيت. نعم. بركة والتزام وشباب نعم. وكل حاجة. نعم. فحضرتك تنصحني اعمل ايه في ان شبابه حتى ما بيصلوش يعني بيصلوا الفرض ويسيبوا التاني وحضرتك طبعا عارفة
يقين ان ان فرد اللي بيسيب فرد ده ايه حكمه؟ نعم نعم. نعم يا ريت تفيدني اعمل ايه؟ طيب حاضر. هو طبعا انا برضه عايز انبه بالنسبة الاية التي افتيتها على قناة الناس
انا لما سئلت هذا السؤال قلت اذا الرجل سلك كل سبيل سلك الموعظة وسلك الهجر وسلك سبيل الضرب ومع ذلك اصرت المرأة على الا تصلي. انا قلت له يطلقها طبعا تاني يوم برضه جه واحد من آآ بعض البلاد العربية سأل بعض المشايخ الفضلاء من آآ اخوانا وقال له ان في شيخ
اه واحد سأله سؤال قال له ازا امرأتي ما كنتش بتصلي اعمل ايه؟ قال له طلقها فطبعا كان جواب الشيخ لأ يعني اصبر عليها والكلام ده. فطبعا بعض الناس لما اتصل بي وحصل عنده نوع من الايه من اللبس وظن ان فيه نوع
ان المعارضة بين جواي وبين جواب الشيخ الفاضل جزاه الله خيرا. ونقول لا جواب لكن سؤال السائل ناقص. السائل لم ينقل الصورة التي ذكرتها كاملة. ليه؟ لان جواب الشيخ حفظه الله الذي اه اجاب في المسألة دي. قال له لا اصطبر عليها. طب ما انا لما باقول اذا وعظها
وهجرها وضربها هو ده كله ايه ما هو ده كله صبر عليها. ومع ذلك تصر المرأة على ان تترك الصلاة اللي هي الفارق ما بين الكفر والايمان. هذه المرأة لا خير فيها وكذلك اقول
الرجل لا الذي لا يصلي ويصر على ترك الصلاة لا خير فيه. ومن حق المرأة ان تطلب الطلاق. قال النبي صلى الله عليه واله وسلم ايما امرأة سألت زوجها الطلاق من غير بأس فحرام عليها رائحة الجنة. والمرأة لما بتذهب الى الى
مفتي من المفتين الذين قد يستنكرون مثل هذه الفتوى كل زوجي بيضربني بيعلقني من شعري. وبيجرجرني في الشارع والكلام دهوت وانا مش قادر اعيش معه يقول لها اتطلقي. ليه؟ يقول لها ده بأس
بيقول لها ان ده بأس يقول الزوج بخيل لا يطعمها ولا يكسوها ولا يعالجها ومع ذلك يشتمها ويسبها باقزع الالفاظ يقول لها يجوز انك انت تطلقي ليه؟ لان هذا بأس. والنبي صلى الله عليه وسلم قال اي ما امرأة سألت زوجها طلاقا من غير بأس. فايهما اعظم؟ رجل يترك
الصلاة التي هي الفارق بين الكفر والايمان بين الكفر والاسلام. كما قال النبي صلى الله عليه وسلم ان العهد الذي بيننا وبينهم الصلاة فمن تركها فقد كفر. وفي الحديث الاخر بين العبد والكفر
الصلاة فمن تركها فقد كفر. فالمرأة اللي هي بتعاشر رجلا مصرة على ترك الصلاة. هذه اعظم من نافخ الكير نفخ الكير كما وصفه النبي صلى الله عليه وسلم اما ان يحرق ثيابك واما ان تشم منه رائحة منتنة. فالمرأة اذا سألت
او اذا طلبت الطلاق فهي محقة كل الحق في ان تطلب الطلاق في حتى لا تعاشر رجلا عق ربه تبارك وتعالى وعق نبيه صلى الله عليه واله وسلم. واسأل الله تبارك
وتعالى ان يهدي المسلمين وان يردهم الى دينهم ردا جميلا. اقول قولي هذا واستغفر الله العظيم لي ولكم. وصلى الله وسلم وبارك على نبينا محمد والحمد لله رب العالمين